Pielikums

Ministru kabineta

2014. gada ….

noteikumiem Nr….

**Kūtsmēslu krātuvju ietilpības aprēķins**

Metodika paredzēta cieto pakaišu kūtsmēslu, pusšķidro pakaišu kūtsmēslu, šķidro kūtsmēslu un vircas krātuvju ietilpības aprēķināšanai, turot dažādus lauksaimniecības dzīvniekus.

**Kūtsmēslu iznākums viena gada laikā**

 Vienā gadā iegūto pakaišu kūtsmēslu un/vai šķidro kūtsmēslu daudzumu aprēķina pēc normatīvajos aktos par ūdens un augsnes aizsardzību no lauksaimnieciskās darbības izraisītā piesārņojuma ar nitrātiem tabulā „Kūtsmēslu apjoms un sastāvs” dotajiem normatīviem un 1.formulas

 , (1)

kur

*Mg* –novietnē iegūtais kūtsmēslu daudzums, t/gadā;

*mk* – kūtsmēslu iznākums no viena dzīvnieka, t/gadā;

*zdz* – dzīvnieku skaits vienā grupā;

*n* – dzīvnieku grupu skaits.

Piezīme: Ja dzīvniekus, piemēram, govis, laiž ganībās vai regulārās pastaigās, tad kūtsmēslu iznākums viena gada laikā ir attiecīgi mazāks.

**Kūtsmēslu daudzums, kurš uzkrājams viena gada laikā**

 Faktiski uzkrājamais kūtsmēslu daudzums\*:

 , (2)

kur

*Mf*  – faktiski uzkrājamais kūtsmēslu daudzums, t/gadā;

*Mtr* – kūtsmēslu daudzums, kas tiek uzglabāts citur vai arī tiek pievests uzglabāšanai no citām novietnēm, t/gadā. Ja šāda kūtsmēslu pārvadāšana nenotiek, tad *Mtr* = 0.

\*Piezīme: ņemot vērā to, ka noteikumi pieļauj dzīvnieku novietnē iegūtos kūtsmēslus nodot citam operatoram, vai iegādāties no cita operatora, kūtsmēslu daudzums, kurš uzkrājams viena gada laikā attiecīgās dzīvnieku novietnes krātuvē, var atšķirties no kūtsmēslu daudzuma, kuru attiecīgā dzīvnieku novietnē iegūst viena gada laikā.

**Krātuves ietilpības aprēķins, iegūstot cietos pakaišu kūtsmēslus**

 , (3)

kur

*Vc* – krātuves nepieciešamā ietilpība, m3;

*kr* – rezerves koeficients, *kr* = 1,2-1,3;

*Tgl.k* – kūtsmēslu uzkrāšanas normatīvais ilgums, pakaišu kūtsmēsliem *Tgl.k* = 8 mēneši;

*Mg* –novietnē iegūtais kūtsmēslu daudzums, t/gadā

*ςc* – cieto pakaišu kūtsmēslu tilpummasa: svaigiem pakaišu kūtsmēsliem *ςc* ir 0,65 līdz 0,75 t/m3, bet pēc 2-6 mēnešu glabāšanas – 0,7-0,8 t/m3.

**Uzkrājamais vircas daudzums, kas iztek no pakaišu kūtsmēsliem un papildinās no notekūdeņiem, kā arī no skābbarības sulas, ja to ievada krātuvē**

 , (4)

kur

*Vv* – uzkrājamās vircas daudzums, m3;

*Tgl.v* – vircas normatīvais uzkrāšanas ilgums, *Tgl.v* = 8 mēneši;

λv – vircas daudzuma daļa, rēķinot no iegūto kūtsmēslu masas; λv = 0,25-0,50;

ςv – vircas tilpummasa, t/m3; ςv = 1, 0-1,05 t/m3;

*Vp* – papildus ūdens daudzums, kas var ieplūst vircā vai šķidros kūtsmēslos, m3.

Tas veidojas no telpu mazgāšanai izlietotā ūdens, dzīvnieku izšļakstītā dzeramā ūdens un papildus ievadītās skābbarības sulas (atļauts ievadīt līdz 5% no kopējā vircas vai šķidro kūtsmēslu apjoma).

  , (5)

kur

*q* – kūtsmēslos, t.sk. vircā, iekļuvušais ūdens, m3/dzīvnieku gadā (1.tabula);

*zdz* – dzīvnieku skaits vienā grupā;

*n* – dzīvnieku grupu skaits;

*Vs* – skābbarības sulas daudzums, kuru ievada vircā vai šķidros kūtsmēslos, m3 (2.tabula).

1. tabula

**Telpu mazgāšanas un dzeramā ūdens daudzums,**

**kas iekļūst kūtsmēslos un vircā, m3/dzīvnieku gadā**

|  |  |
| --- | --- |
| Dzīvnieku grupa | Ūdens daudzums |
| Slaucamās govis, nepiesietas, iegūstot šķidrmēslus | 4,3 |
| Slaucamās govis, piesietas, iegūstot cietos pakaišu kūtsmēslus | 2,7 |
| Teles | 0,5 |
| Buļļi | 0,45 |
| Grūsnas sivēnmātes | 0,15 |
| Sivēnmātes ar sivēniem | 0,55 |
| Atšķirtie sivēni | 0,05 |
| Nobarojamās cūkas | 0,12 |

1. tabula

**Skābbarības sulas notece, m3,**

**rēķinot uz vienu tonnu konservējamās masas**

|  |  |  |
| --- | --- | --- |
| Konservējamās zālaugu masas veids | Sausnas saturs, % | Sulas notece, m3/t |
| Svaigi pļauta zāle | 17 | 0,175 |
| 20 | 0,100 |
| Apvītināta zāle | 25 | 0,035 |
| 30 | 0,00 |
| Kukurūza | 15 | 0,28 |
| 30 | 0,00 |

**Krātuves ietilpības aprēķins, iegūstot šķidros un pusšķidros kūtsmēslus**

Šķidriem un pusšķidriem kūtsmēsliem nepieciešamā krātuves ietilpība

  , (6)

kur

*Vš* – šķidro un pusšķidro kūtsmēslu krātuves nepieciešamā ietilpība, m3;

*kr* – rezerves koeficients, *kr* = 1,2-1,3;

*Tgl.š* – kūtsmēslu normatīvais uzkrāšanas ilgums; *Tgl.š* = 8 mēneši;

*ςk* – kūtsmēslu tilpummasa; pusšķidriem kūtsmēsliem – 0,85-0,95 t/m3,

liellopu šķidriem kūtsmēsliem – 1,01-102 t/m3, bet cūku – 1,05-1,07 t/m3.

Zemkopības ministrs J.Dūklavs

18.12.2014. 12:07

Ļ.Tralmaka

548

67027683, Lubova.Tralmaka@zm.gov.lv